खेर ने कहा कि अकलर उनके पास लोग कुछ न कुछ मांगने के लिए आते हैं। लेकिन, सिर्फ धनास के लोग ही हैं जो हमेशा यह कहते हैं कि वे खुश हैं और उन्हें सब कुछ मिलता है। उन्होंने कहा कि लोगों को साढ़े तीन साल पहले का समय याद करना चाहिए जब कुछ नहीं होता था। खेर ने प्रधानमंत्री नरेंद्र मोदी की प्रशंसा करते हुए कहा कि जो कि सुबह से लेकर शाम तक काम ही काम करते हैं। उन्होंने कहा कि चंडीगढ़ के गांव तो अब सिर्फ नाम के लिए ही रह गए हैं। यहां शहर की तरह सभी सुविधाएं मिलने लगी हैं। आने वाले दिनों में भी कई और काम होने हैं। इस मौके पर चंडीगढ़ के चीफ इंजीनियर मुकेश आनंद, पार्षद देवेश मौदगिल, हीरा नेगी सहित कई अन्य पार्षद, सरपंच साधु सिंह भी मौजूद थे।